रामदेव बाबा ने योग के माध्यम से लोगों को स्वस्थ करने के साथ ही गंगा को बचाने का बीड़ा भी उठा लिया है। बाबा रामदेव ने गंगा को बचाने के लिए चल रहे गंगा रक्षा आंदोलन को अपना समर्थन ही नहीं दिया है बल्कि उसकी कमान भी पूरी तरह से अपने हाथों में ले ली है। बाबा रामदेव ने हरिद्वार में गंगा रक्षा मंच के गठन की घोषणा के साथ केंद्र और राज्य सरकार को चेतावनी भी दी है। बाबा रामदेव ने कहा है कि अगर सरकार ने गंगा की पवित्रता की रक्षा करने और उसे प्रदूषण मुक्त करने की दिशा में कुछ नहीं किया तो तो देश भर में एक व्यापक जन आंदोलन छेड़ा जाएगा। बाबा रामदेव ने मांग की कि गंगा को राष्ट्रीय धरोहर घोषित कर उसे संरक्षित किया जाए।